als_Latn dik_Latn sag_Latn
Pas një fundjave të kaluar në ndjekje të kolegut të tij të skuadrës, gjermani arriti të regjistrojë kohën më të shpejtë mbi pistën e Austin.
Nico Rosberg thyen në duelin e shpejtësisë, Lewis Hamilton. Pas një fundjave të kaluar në ndjekje të kolegut të tij të skuadrës, gjermani arriti të regjistrojë kohën më të shpejtë mbi pistën e Austin duke siguruar një vend në pole-position në garën e Teksasit. Me 1 minutë 36 sekonda e 67 të mijtat, piloti i Mercedesit arriti të lërë pas britanikun Hamilton, që xhiroi 376 të mijëtat më ngadalë. Hamilton kishte regjistruar kohët më të mira në dy sesionet e para, por Rosberg arriti të ishte rezultativ në sesionin e tretë, ai që është dhe më i rëndësishmi në fakt.
Menjëherë pas dy makinave të Mercedesit, u pozicionuan dy Williams, të Valtteri Bottasit e Felipe Massas. I pesti u rendit sërish Daniel Ricciardo, ndërsa vetëm i gjashti piloti i Ferrarit, Fernando Alonso. Ferraristi tjetër Kimi Raikkonen mundi të regjistrojë vetëm kohën e nëntë, pas Mclaren të Jenson Button e Kevin Magnussen.
als_Latn als_Latn als_Latn